CELEX: 62020CN0235
Language: el
Date: 2020-06-05 00:00:00
Title: Υπόθεση C-235/20 P: Αναίρεση που άσκησε στις 5 Ιουνίου 2020 η ViaSat, Inc. κατά της αποφάσεως που εξέδωσε το Γενικό Δικαστήριο (δεύτερο τμήμα) στις 26 Μαρτίου 2020 στην υπόθεση T-734/17, ViaSat κατά Επιτροπής

11.1.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 9/4
            
         
      Αναίρεση που άσκησε στις 5 Ιουνίου 2020 η ViaSat, Inc. κατά της αποφάσεως που εξέδωσε το Γενικό Δικαστήριο (δεύτερο τμήμα) στις 26 Μαρτίου 2020 στην υπόθεση T-734/17, ViaSat κατά Επιτροπής
      (Υπόθεση C-235/20 P)
      (2021/C 9/05)
      Γλώσσα διαδικασίας: η αγγλική
      
         Διάδικοι
      
      
         Αναιρεσείουσα: ViaSat, Inc. (εκπρόσωποι: P. de Bandt, avocat, M. R. Gherghinaru, avocate, J. Ruiz Calzado, abogado, L. Marco Perpiñà, abogada)
      
         Λοιποί διάδικοι στην αναιρετική διαδικασία: Ευρωπαϊκή Επιτροπή, Inmarsat Ventures Ltd
      
         Αιτήματα
      
      Η αναιρεσείουσα ζητεί από το Δικαστήριο:
      
                  —
               
               
                  να κρίνει την παρούσα αίτηση αναιρέσεως παραδεκτή και βάσιμη και, κατά συνέπεια,
               
            
                  —
               
               
                  να αναιρέσει την αναιρεσιβαλλόμενη απόφαση και να αποφανθεί αμετακλήτως επί της διαφοράς υποχρεώνοντας την Επιτροπή να παράσχει πρόσβαση στα ζητηθέντα έγγραφα,
               
            
                  —
               
               
                  να ακυρώσει την απόφαση του Γενικού Γραμματέα της Επιτροπής της 11ης Ιανουαρίου 2018,
               
            
                  —
               
               
                  να καταδικάσει την Επιτροπή στα δικαστικά έξοδα της αναιρεσείουσας.
               
            
         Λόγοι αναιρέσεως και κύρια επιχειρήματα
      
      Πρώτος λόγος: πλάνη περί το δίκαιο όσον αφορά την εφαρμογή του γενικού τεκμηρίου εμπιστευτικότητας στα ζητηθέντα έγγραφα και παράβαση του άρθρου 4, παράγραφος 2, του κανονισμού 1049/2001 (1) σχετικά με την προστασία των εμπορικών συμφερόντων και την υποχρέωση αιτιολογήσεως.
      Δεύτερος λόγος: πλάνη περί το δίκαιο όσον αφορά την ύπαρξη υπερισχύοντος δημοσίου συμφέροντος για τη δημοσιοποίηση και παράβαση του τελευταίου εδαφίου του άρθρου 4, παράγραφος 2, του κανονισμού 1049/2001 σχετικά με την προστασία των εμπορικών συμφερόντων.
      
         (1)  Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001, L 145, σ. 43).